### Beslutning

For stemte A, B, C, D, F, O, V og Kalundborg-Listen.

Imod stemte Ø.

Ø ønsker, at opgaven placeres i et nyt kommunalt ejet selskab.

Indstilling godkendt.

### Sagsfremstilling

## Resume og sagens baggrund

Et bredt flertal i Folketinget har i en politisk aftale den 30. august 2022 besluttet, at de
kommunale affaldsydelser skal selskabsgøres, herunder indsamlings-og udbudsaktiviteter og den tilhørende administration.

Selv om de nærmere rammer for selskabsgørelsen endnu ikke er fastlagt i lovgivningen, så er
det aktuelt allerede nu at påbegynde forberedelsen af selskabsgørelsen. Derfor er der
behov for en principiel beslutning om, i hvilket regi Kalundborg Kommune ønsker at forberede selskabsgørelsen.

## Indstillinger

Direktøren indstiller:

1. at selskabsgørelsen af affaldsindsamling sker i regi af ARGO I/S,
2. at der i samarbejde med ARGO I/S påbegyndes en forberedelse af den forestående selskabsgørelse,
3. at endelig beslutning om samarbejdet i form af samarbejdsaftaler med videre forelægges til politisk behandling, når aftalen i Folketinget er udmøntet i lovgivning, og der i samarbejde med ARGO I/S er tilvejebragt et beslutningsgrundlag.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Et bredt flertal i Folketinget har i en politisk aftale den 30. august 2022 besluttet, at de kommunale affaldsydelser skal selskabsgøres, herunder indsamlings- og udbudsaktiviteter og den tilhørende administration.

Mette Dam indebærer, at driftsansvaret og kundeforholdet til borgerne placeres i kommunalt ejede selskaber adskilt fra kommunens rolle som myndighedsudøver. Aftalen er vedlagt som bilag.

Aftalen skal udmøntes i lovgivningen, hvilket forventes at ske i 2023, og lovforslaget skal træde i kraft i 2024.

Det er den enkelte kommunes beslutning hvordan, selskabsgørelsen skal ske. For de fleste kommuner vil der i praksis være tre forskellige muligheder:

* Opgaven placeres i et nyt kommunalt ejet selskab
* Opgaven placeres i et selskab under et eksisterende fælleskommunalt affaldsselskab - for Kalundborg Kommunes vedkommende ARGO I/S
* Opgaven placeres i et selskab under et eksisterende fælleskommunalt vandsektorforsyningsselskab - for Kalundborg Kommunes vedkommende Kalundborg Forsyning A/S

Selv om de nærmere rammer for selskabsgørelsen endnu ikke er fastlagt i lovgivningen, så er det aktuelt allerede nu at påbegynde forberedelsen af selskabsgørelsen. Og derfor er der behov for et principielt valg mellem disse tre muligheder.

På den baggrund har de administrative ejerrepræsentanter i ARGO (ejerudvalget) aftalt udarbejdelsen af et notat, som er et indledende administrativt oplæg i forhold til ARGOs mulige rolle. Notatet er vedlagt som bilag.

Det fremgår af kommunernes ejerstrategi for ARGO, at der inden større strategiske tiltag med væsentlig betydning for kommuner og selskab skal indkaldes til møde i borgmesterkredsen. Notatet og den forestående opgave har på den baggrund været drøftet af borgmesterkredsen i ARGO på et møde den 10. november 2022.

Kalundborg Forsyning A/S er blevet orienteret om den forestående selskabsgørelse af affaldsindsamlingen og det eventuelle videre samarbejde med ARGO I/S.

Administrationens vurdering

*Opgaven placeret i et nyt kommunalt ejet selskab:*

Det vil være en mulig og lovmæssig løsning at stifte et helt nyt selskab til varetagelse af affaldsindsamling.

At stifte, skabe og drive et nyt selskab kun til affaldsindsamling vurderes imidlertid at være en stor administrativ opgave.

*Opgaven placeret under et eksisterende affaldsselskab - for Kalundborg Kommunes vedkommende ARGO I/S:*

ARGO I/S er et rent affaldsselskab ejet af kommunerne Kalundborg, [adresse], Holbæk,
Lejre, Roskilde, Greve, [adresse], Køge og [adresse]. ARGO løser i forskelligt omfang en række
forskellige affaldsopgaver for kommunerne, herunder blandt andet:

 • affaldsforbrænding
 • deponering af affald
 • afsætning af genanvendelige materialer
 • genbrugspladser
 • kompostering
 • fælleskommunale udbud

Placering af affaldsindsamlingsopgaven hos ARGO vil muliggøre øget faglig styrke og effektivitet, blandt andet via bedre sammenhæng i affaldsopgaven, fælles udbud, stordriftsfordele samt fælles kommunikation og formidling.

*Opgaven placeret i et selskab under et eksisterende fælleskommunalt vandsektorselskab – for Kalundborg Kommunes vedkommende Kalundborg Forsyning A/S:*

[adresse] er et aktieselskab ejet af Kalundborg Kommune. Selskabet blev stiftet ved en tilsvarende selskabsgørelse af vandforsyningssektoren for cirka 14 år siden.

Kalundborg Forsyningen udfører i dag opgaver inden for vand-, varme-, og spildevandsforsyning, med fokus på stabil drift, forsyningssikkerhed, miljø og udvikling.

[adresse] råder allerede over systemer til kundekontakt og regningshåndtering med videre og har derfor det administrative grundlag for at kunne løse indsamlingsopgaven for Kalundborg Kommune. Indsamlingsopgaven kan dog ikke ses som en isoleret opgave, og der vil derfor fortsat være behov for en række samarbejdsflader med ARGO, for eksempel vedrørende forbrænding, deponering og afsætning af materialer.

Administrationens anbefaling

Administrationen anbefaler, at en selskabsgørelse af affaldsindsamlingen sker i regi af ARGO I/S, og at der i samarbejde med ARGO påbegyndes forberedelse af selskabsgørelsen. ARGO er kommunernes affaldsselskab, og i ARGOs organisation er der stor viden og ekspertise i forhold til alle dele af affaldssektoren.

Placering af indsamlingsopgaven hos ARGO vil betyde, at begge selskaber får større mulighed for at fokusere på en begrænset kerneopgave - ARGO på affald, og Kalundborg Forsyning på vand-, varme- og spildevandsforsyning.

## Økonomiske konsekvenser

Affaldsområdet er et forsyningsområde, som også efter selskabsgørelsen skal hvile
økonomisk i sig selv. Rammerne for dette forventes fastlagt ved den lovgivningsmæssige
udmøntning af aftalen om selskabsgørelse af kommunernes affaldsindsamling.

### Sagens forløb

02-02-2023 Teknik- og Miljøudvalget
Anbefales.
08-02-2023 Økonomiudvalget
Anbefales.